**ANNEX 8- ENCÀRREC DE TRACTAMENT DE DADES PERSONALS**

**R E U N I T S**

D’una part,

El Sr. ..........................................., en qualitat de president del Consell Comarcal del Gironès, en representació d’aquesta corporació, assistit pel secretari per tal de donar fe de l’acte, en endavant el responsable del tractament o el responsable.

D’altra part,

el Sr. // la Sra. ..........................................., en nom i representació de .........................., amb CIF ............ i domicili a ....................., d ............. (CP ........), en endavant el proveïdor o l’encarregat del tractament.

Es reconeixen mútuament i recíproca, capacitat per actuar en aquestes representacions i

**E X P O S E N**

A) Que el responsable ha contractat al proveïdor els serveis consistents en ................................

B) Que, per a la prestació d’aquests serveis, el proveïdor haurà d’accedir, obtenir o tractar dades personals responsabilitat del responsable.

C) Que, d’acord amb la normativa de protecció de dades, el tractament de dades personals per part de tercers per a oferir serveis al responsable, requereix la seva formalització documental amb indicació dels deures i obligacions en relació a aquest tractament.

D) Que el proveïdor es troba al corrent del compliment de la normativa vigent en matèria de protecció de dades, incloses les mesures exigides pel *Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades* (en endavant Reglament general de protecció de dades o RGPD) i *Llei orgànica 3/2018, de 5 de desembre, de protecció de dades personals i garantia dels drets digitals* (LOPDGDD). Compleix els procediments i mesures de seguretat exigits per aquestes normatives i, en conseqüència, pot assumir amb plenes garanties la prestació d’aquests serveis.

E) Que el RGPD exigeix que l’encàrrec de prestació d’un servei que comporti el tractament de dades personals, s’ha de formalitzar amb la signatura d’un document en el que constin les obligacions de qui rep aquest encàrrec en relació al tractament d’aquestes dades.

I per aquests motius, les parts subscriuen el present document d’acord amb les següents

C L À U S U L E S

**PRIMERA.- Objecte.**

Mitjançant la signatura d’aquest document s’habilita al proveïdor a tractar per compte del responsable, les dades personals necessàries per prestar els servies de ............................ El

proveïdor tractarà les dades en qualitat d’encarregat del tractament per al compliment de les finalitats següents: ........................................................ El tractament comportarà les actuacions següents: [marcar amb una creu]

* Recollida
* Elaboració
* Estructuració
* Utilització
* Conservació
* Consulta
* Difusió
* Acarament
* Supressió
* Registre
* Adaptació
* Modificació
* Extracció
* Transmissió
* Interconnexió
* Limitació
* Destrucció
* Comunicació
* Cancel·lació
* Bloqueig

El tractament s’efectuarà remotament // en equips propis del responsable // en equips propis del proveïdor.

**SEGONA.- Tractament de les dades del contractista.**

Les dades personals que s’obtinguin dels representants i interlocutors de l’empresa contractista seran tractades pel Consell com a **responsable del Tractament** en el sentit de l’article 4.7 del Reglament general de protecció de dades (Reglament (UE) 2016/679 del Parlament Europeu i del Consell, de 27 d’abril de 2016), d’ara endavant RGPD. La finalitat del tractament serà gestionar el procediment de contractació i les actuacions que se’n derivin.

Aquestes dades es publicaran d’acord amb la Disposició Addicional 8ena de la Llei 19/2014, del 29 de desembre, de transparència, accés a la informació pública i bon govern i l’article 346 de la LCSP, pels quals el responsable del tractament informarà al Registre Públic de Contractes i la Plataforma de Serveis de Contractació Pública dels contractes formalitzats.

La legitimació del tractament es fonamentarà en el compliment de les relacions contractuals. Per a l’exercici dels drets reconeguts al RGPD (accés a les dades, rectificació, supressió, sol·licitar-ne la limitació del tractament i oposició) el contractista es podrà adreçar en qualsevol moment al responsable del tractament.

**TERCERA.- Informació afectada.**

Per portar a terme l’encàrrec el responsable posa a disposició o autoritza l’accés per part del proveïdor a dades dels col·lectius[especificar] de la classe o classes següents: [marqueu, elimineu o afegiu les que correspongui]

*identificatives*: nom i cognoms, DNI/NIF; núm. Seguretat Social o mutualitat; adreça postal, adreça electrònica, telèfon; professió; signatura manuscrita, signatura electrònica, empremta dactilar; imatge, veu; nom d’usuari, identificador personal, número de registre personal.

*característiques personals*: sexe, estat civil, dades familiars, data de naixement, lloc de naixement, edat; nacionalitat, llengua materna, característiques físiques.

*circumstàncies socials*: allotjament o habitatge; propietats o possessions; aficions i estils de vida; pertinença a clubs i associacions; llicències, permisos i autoritzacions personals.

*acadèmiques i professionals*: formació i titulacions; historial acadèmic; experiència; pertinença a col·legis o associacions professionals.

*ocupació*: lloc de treball, dades no econòmiques de nòmina, historial laboral; seguiment de l’activitat laboral, formació, permisos i llicències, faltes i sancions.

*econòmiques, financeres i d’assegurances*: econòmiques de nòmina; dades bancàries; número targeta de crèdit, ingressos i rendes; inversions; crèdits, préstecs, avals, hipoteques; deduccions impositives/impostos, plans de pensió; assegurances; subsidis.

*transaccions*: béns o serveis subministrats per l’interessat, béns o serveis rebuts per l’interessat; transaccions financeres; compensacions, indemnitzacions.

*comercials*: activitats i negocis; llicències, permisos i autoritzacions comercials, industrials, professionals; subscripcions i publicacions/mitjans de comunicació; creacions artístiques, literàries, científiques/tècniques.

*infraccions i sancions administratives*: infraccions administratives, sancions administratives

*característiques especials*: condemnes penals, infraccions penals; salut, origen ètnic, vida sexual, orientació sexual; dades genètiques, dades biomètriques, ideologia, religió, afiliació sindical, creences, opinions polítiques, conviccions filosòfiques.

**QUARTA.- Durada de l’encàrrec de tractament.**

Aquest encàrrec té una durada de ........................................

*Alternativament*

Aquest encàrrec serà vigent mentre ho sigui el contracte ...................... signat en data ...............

*Alternativament*

Aquest encàrrec no es limita temporalment. Serà vigent mentre les dues parts no manifestin el contrari.

**CINQUENA.- Obligacions de l’encarregat de tractament.**

1. El proveïdor s’obliga a:

a) Utilitzar les dades personals objecte de tractament només per a la finalitat objecte d’aquest encàrrec. En cap cas podrà utilitzar les dades per a finalitats diferents.

b) Tractar les dades d’acord amb les instruccions del responsable. Si el proveïdor considera que alguna de les instruccions rebudes és contrària a una norma legal, el proveïdor n’ha d’informar immediatament al responsable.

c) Registrar documental els tractaments de dades que porta a terme, amb els continguts exigits per l’article 30 del RGPD.

d) Disposar d’una descripció general de les mesures tècniques i organitzatives de seguretat que ha adoptat i aplica.

e) No comunicar les dades a terceres persones, excepte amb l’autorització expressa del responsable, en els supòsits legalment admissibles i en consonància amb les finalitats pròpies de l’encàrrec rebut.

f) Comunicar les dades a altres encarregats del tractament del mateix al responsable, d’acord amb les instruccions d’aquest segon. En aquest cas, el responsable ha d’identificar, prèviament i per escrit, a qui s’han de comunicar les dades, les dades a comunicar i les mesures de seguretat que cal aplicar per procedir a la comunicació.

g) Quan per complir l’encàrrec rebut, hagués de transferir dades a un país tercer (no membre de la Unió Europea), informar-ne al responsable de manera prèvia, excepte que la normativa vigent ho prohibeixi per raons d’interès públic.

h) Mantenir el deure de secret respecte de les dades personals a les quals hagi tingut accés en virtut d’aquest encàrrec, sense límit temporal i fins i tot després que finalitzi la relació contractual.

i) Garantir que les persones autoritzades a tractar dades personals es comprometen, de forma expressa i per escrit, a respectar la confidencialitat i a complir les mesures de seguretat corresponents, obligacions de les quals cal informar-los convenientment. Garantir la formació d’aquestes persones en matèria de protecció de dades. Mantenir a disposició del responsable la documentació que acredita que es compleixen aquestes obligacions.

j) Correspon al responsable complir les obligacions derivades del dret de totes les persones a ser informades en el moment de recollir les dades.

k) Col·laborar amb el responsable si ha d’efectuar avaluacions d’impacte relatives a la protecció de dades.

l) Col·laborar amb el responsable en les consultes prèvies a l’autoritat de control si escau realitzar-les.

m) Posar a disposició del al responsable la informació necessària per demostrar que compleix les seves obligacions, així com per realitzar les auditories o les inspeccions que efectuïn el al responsable o un altre auditor autoritzat pel mateix.

n) Implantar les mesures de seguretat suficients per garantir la seguretat, disponibilitat i confidencialitat de les dades. En tot cas implantarà mecanismes per:

* Garantir la confidencialitat, integritat, disponibilitat i resiliència permanents dels sistemes i serveis de tractament.
* Garantir la restauració de la disponibilitat i l’accés a les dades personals de forma ràpida, en cas d’incident.
* Operar, quan sigui possible i necessari, amb les dades xifrades o seudonimitzades.
* Efectuar la verificació, avaluació i valoració regulars de l’eficàcia de les mesures tècniques i organitzatives que garanteixen l’eficàcia del tractament.

1. Atès que el tractament de dades per part del contractista, actuant en qualitat d’encarregat del tractament, s’efectuarà en servidors propis o contractats a l’efecte pel contractista, el licitador presentarà una declaració responsable en la que informarà de la ubicació dels servidors i dels serveis que es prestaran associats a aquests servidors, d’acord amb el model que figura en annex.Ç

2. El responsable vetllarà perquè el proveïdor compleixi les seves obligacions. Per tal de poder supervisar el tractament, demanarà al proveïdor a informació que consideri necessària.

**SISENA.- Interlocutors.**

Als efectes del bon compliment de les relacions contractuals entre les parts en relació al tractament de les dades personals, el proveïdor informa de les referències del seu Delegat de protecció de dades // de la persona que actuarà com a interlocutora en matèria de protecció de dades: .................................................................................

Al mateix temps el responsable informa de les referències del seu Delegat de protecció de dades // de la persona que actuarà com a interlocutora en matèria de protecció de dades: .....................................................

*Alternativament*

Als efectes del bon compliment de les relacions contractuals entre les parts en relació al tractament de les dades personals, el proveïdor i el responsable informen que les persones que actuaran com a interlocutors en matèria de protecció de dades són les que figuren a l’encapçalament d’aquest document.

**SETENA.- Violacions de seguretat.**

El proveïdor ha d’informar el responsable, sense dilació indeguda i en qualsevol cas en el termini màxim de 24 hores, de les violacions de la seguretat que afectin les dades personals objecte del tractament, juntament amb la informació rellevant per documentar i comunicar la incidència. La informació es proporcionarà per mitjà de correu electrònic i haurà d’incloure almenys la informació següent:

1. Descripció de la naturalesa de la violació de la seguretat incloses, quan sigui possible, les categories i el nombre aproximat d'interessats afectats, i les categories i el nombre aproximat de registres de dades personals afectats.
2. Descripció de les possibles conseqüències de la violació de la seguretat.
3. Descripció de les mesures adoptades o proposades incloses, si escau, les mesures adoptades per limitar els possibles efectes negatius.

Si no és possible facilitar tota la informació de manera immediata, la informació s’ha de facilitar de manera gradual però sense dilació.

*Alternativament*

1. Correspon al proveïdor comunicar de forma immediata a l’autoritat de control de protecció de dades, les violacions de seguretat que afectin les dades personals objecte de tractament. La comunicació ha d’incloure almenys la informació següent:

1. Descripció de la naturalesa de la violació de la seguretat incloses, quan sigui possible, les categories i el nombre aproximat d'interessats afectats, i les categories i el nombre aproximat de registres de dades personals afectats.
2. Nom i dades de contacte del delegat de protecció de dades o d’un altre punt de contacte en el quals es pugui obtenir més informació.
3. Descripció de les possibles conseqüències de la violació de la seguretat.
4. Descripció de les mesures adoptades o proposades incloses, si escau, les mesures adoptades per limitar els possibles efectes negatius.

Si no és possible facilitar tota la informació de manera immediata, la informació s’ha de facilitar de manera gradual però sense dilació.

2. Correspon també a l’encarregat comunicar en el menor temps possible als interessats les violacions de la seguretat de les dades, quan sigui probable que la violació suposi un alt risc per als drets i les llibertats de les persones físiques. La comunicació s’ha de fer en un llenguatge clar i senzill i com a mínim ha d’incloure:

- Explicació de la naturalesa de la violació de dades.

- Nom i les dades de contacte del delegat de protecció de dades o d’una altra referència que permeti obtenir més informació.

- Descripció de les possibles conseqüències de la violació de la seguretat i de les mesures adoptades o proposades per posar remei a la violació de la seguretat, incloses, si escau, les mesures adoptades per limitar-ne els efectes.

3. El proveïdor informarà de la violació de seguretat al responsable en els mateixos termes i terminis que els indicats al primer punt d’aquesta clàusula.

**VUITENA.- Subcontractació.**

**[en cas de contractes menors, escollir aquesta opció]**

1. El proveïdor no subcontractarà cap de les prestacions objecte d’aquest document si comporten el tractament de dades personals.

2. No obstant, si per circumstàncies sobrevingudes i per motius justificats per a la prestació del servei i a interès del responsable del tractament ha de subcontractar algun tractament, ho haurà de comunicar prèviament i per escrit al responsable, amb una antelació mínima de quinze dies naturals, informant dels tractaments que es volen subcontractar i, de forma clara i inequívoca, les dades de l’empresa subcontractista. La subcontractació es podrà dur a terme si el al responsable no manifesta la seva oposició en el termini establert.

3. El subcontractista, que assumirà també la condició de proveïdor, estarà obligat igualment a complir les obligacions que aquest document estableix, així com les instruccions que dicti el responsable. Correspon al proveïdor inicial regular la nova relació, de manera que el nou encarregat quedi subjecte a les mateixes condicions (instruccions, obligacions, mesures de seguretat), en els mateixos termes i garanties per als drets de les persones afectades. Si el subencarregat ho incomplís l’encarregat inicial continuarà sent plenament responsable davant el responsable pel que fa als perjudicis que es puguin causar.

*Alternativament*

**[en cas de licitacions, escollir aquesta opció]**

1. El proveïdor només podrà subcontractar si es preveu al plec de clàusules administratives particulars que regulen aquest encàrrec.

2. Si es preveu la subcontractació al plec de clàusules administratives particulars, el proveïdor, per poder subcontractar, haurà de comunicar-ho prèviament i per escrit al responsable, amb una antelació mínima de quinze dies naturals, informant dels tractaments que es volen subcontractar i, de forma clara i inequívoca, les dades de l’empresa subcontractista. La subcontractació es podrà dur a terme si el al responsable no manifesta la seva oposició en el termini establert.

3. El subcontractista, que assumirà també la condició de proveïdor, estarà obligat igualment a complir les obligacions que aquest document estableix, així com les instruccions que dicti el responsable. Correspon al proveïdor inicial regular la nova relació, de manera que el nou encarregat quedi subjecte a les mateixes condicions (instruccions, obligacions, mesures de seguretat), en els mateixos termes i garanties per als drets de les persones afectades. Si el subencarregat ho incomplís l’encarregat inicial continuarà sent plenament responsable davant el responsable pel que fa als perjudicis que es puguin causar.

*Alternativament*

**[en cas de subcontractació, escollir aquesta opció]**

1. El proveïdor podrà concertar amb tercers la realització parcial de la prestació de conformitat amb l’article 227 del Text Refós de la Llei de Contractes del Sector Públic. La celebració dels subcontractes estarà sotmesa al compliment del que preceptua l’article 227.2 de l’esmentada norma. Els treballs que es podran subcontractar són: [especificar]. En la mesura que això comporti el tractament de dades per part del subcontractista caldrà complir allò que s’indica a l’apartat tercer d’aquesta clàusula

2. Per subcontractar la realització d’altres treballs, ho haurà de comunicar prèviament i per escrit al responsable, amb una antelació mínima de quinze dies naturals, informant dels tractaments que es volen subcontractar i, de forma clara i inequívoca, les dades de l’empresa contractista. La subcontractació es podrà dur a terme si el responsable no manifesta la seva oposició en el termini establert.

3. En tots dos casos, el subcontractista, que assumirà també la condició d’encarregat del tractament, estarà obligat igualment a complir les obligacions que aquest document estableix, així com les instruccions que dicti el responsable. Correspon a l’encarregat inicial regular la nova relació, de manera que el nou encarregat quedi subjecte a les mateixes condicions (instruccions, obligacions, mesures de seguretat), en els mateixos termes i garanties per als drets de les persones afectades. Si el subencarregat ho incomplís l’encarregat inicial continuarà sent plenament responsable davant el responsable pel que fa als perjudicis que es puguin causar.

**NOVENA.- Exercici dels drets per part dels interessats**

1. El proveïdor assistirà el responsable en la resposta a l’exercici dels drets següents:

* Accés, rectificació, supressió i oposició.
* Limitació del tractament
* Portabilitat de dades
* No ser objecte de decisions per processos automatitzats, inclosa elaboració de perfils.

2. Quan les persones afectades exerceixin els seus drets davant el proveïdor, aquest ho ha de comunicar al responsable per escrit en el termini màxim d’un dia (dies laborables) a partir del moment en el que s’hagi rebut la sol·licitud. Li lliurarà també tota la informació que pugui ser rellevant per resoldre la sol·licitud*.*

*Alternativament*

1. El proveïdor, per compte del al responsable, haurà d’atendre i resoldre dins el termini establert per la normativa, l’exercici per part de les persones afectades dels drets següents:

* Accés, rectificació, supressió i oposició.
* Limitació del tractament.
* Portabilitat de dades.
* Ser informat sobre existència de decisions automatitzades i, si fos el cas, oposar-s’hi.

1. El proveïdor informarà al responsable de les incidències que es puguin produir en l’exercici d’aquests drets quan aquestes incidències puguin comportar actuació de les autoritats de control. En qualsevol cal el responsable podrà obtenir regularment del proveïdor informació referida a l’exercici d’aquests drets.

**DESENA.- Resolució de l’encàrrec i destí de les dades**

1. Amb la resolució de la relació contractual el proveïdor lliurarà al responsable les dades personals i, si escau, els suports on constin. No obstant, si el responsable ho determinés, l’encarregat lliurarà a un nou encarregat, que el responsable designi per escrit, les dades personals i, si escau, els suports on constin, una vegada complerta la prestació.

2. En qualsevol cas, amb la resolució de la relació contractual el proveïdor deixarà de tractar les dades. No obstant això, podrà conservar-ne una còpia, amb les dades degudament bloquejades i sense que puguin ser objecte de tractament, mentre es puguin derivar responsabilitats de l’execució de la prestació.

**ONZENA.- Llei aplicable i fur**

El contingut del present document es regirà i interpretarà conforme a la normativa vigent en matèria de protecció de dades personals. Per a les controvèrsies que es poguessin produir en la seva aplicació i interpretació, les parts es sotmetran a la competència dels tribunals de la ciutat de Girona amb renúncia a qualsevol altre fur que els pogués correspondre.

I en prova de conformitat, ambdues parts signen el present document en el lloc i data que figura al peu.

I en prova de conformitat, ambdues parts signen el present document en el lloc indicat a continuació i en la data de la signatura electrònica.